Nem így képzelte házassága első évét Molnár Andi - Blikk.hu
Sztárvilág » Sztársztorik » Nem így képzelte házassága első évét Molnár Andi
Nem így képzelte házassága első évét Molnár Andi
2018. júl. 3. 16:46
A csinos táncosnak komoly tervei lettek volna, de a sok munka közbeszólt. A közös nyaralásból viszont nem engedtek férjével, mindenképp vízpartra mennek /Fotó: Pozsonyi Zita
Budapest — Rohanósabbra sikerült Molnár Andrea (35) házasságának első éve, mint ahogy azt a táncos eredetileg elképzelte.
A két, RTL Klubon futó műsorának, az Édesítőnek és az Édes otthonnak sok vidéki forgatása miatt sokkal sűrűbb volt az időbeosztása, mint korábban. Így sokszor csak akkor tudott volna időt tölteni a férjével, ha ő is időpontot kér valamelyik táncórájára. Ezért igyekeztek minden pillanatot kihasználni, amit együtt tölthetnek. Pedig terveik voltak bőven, például, hogy férje is megtanul táncolni, hogy azalatt is együtt tölthessék az időt.
Andi és férje alig találkozott a házasságuk első évében
De végül a dolgos mindennapok győztek.
– Néhány tervünk egyelőre gondolati síkon maradt, mert ugyan egyikünk sem rendes, klasszikus munkaidőben dolgozik, de talán éppen ezért van az, hogy néha azt érzem, be van osztva minden pillanatom, és csak futok az idővel – árulta el a műsorvezető, ki azonban a nyáron szeretne minden percet kihasználni a férjével, hogy az aktív pihenés közben újra sok időt tölthessenek együtt.
Imád utazni, de idén itthon marad
– Szívesen utaznánk külföldre is, de idén azt beszéltük, hogy maradjunk Magyarországon, hiszen annyi szép hely van itthon is. Gyerekkoromban rengeteg időt töltöttem a vízen. Egy a családunk által működtetett ifjúsági szervezettel szerveztünk kéthetes vízitáborokat. Most visszatérünk a gyökerekhez, és pihenésképpen hajózni fogunk, a férjem nemrég vizsgázott motorcsónak-vezetésből, nekem pedig a napokban volt a vitorlásvizsgám – árulta el Molnár Andrea, akinek fontos, hogy folyamatosan képezze magát.
Andi tele van tervekkel
Jelenleg például a felsőfokú angol nyelvvizsgájára is készül.